钦定古今图书集成/明伦汇编/交谊典/第116卷 > 《周礼》 > 《庄公四年》
## 钦定古今图书集成/明伦汇编/交谊典/第116卷 > 《周礼》 > 《庄公四年》

《春秋》：“纪侯大去其国。”

《公羊传》：“大去者何？灭也。孰灭之？齐灭之。曷为不言齐
灭之？为襄公讳也。《春秋》为贤者讳。何贤乎襄公？复仇
也。何仇尔？远祖也。哀公亨乎周。”

〈注〉亨，煮而杀之。

纪侯谮之，以襄公之为于此焉者，事祖祢之心尽矣。
尽者何？襄公将复仇乎？纪卜之，曰：“师丧分焉，寡人死
之，不为不吉也。远祖者几世乎？九世矣。九世犹可以
复仇乎？虽百世可也。家亦可乎？”曰：“不可。”国何以可？国
君一体也。先君之耻，犹今君之耻也。今君之耻，犹先
君之耻也。国君何以为一体？国君以国为体。诸侯世，
“故国君为一体也。今纪无罪，此非怒与？”曰：“非也。古者
有明天子，则纪侯必诛。必无纪者，纪侯之不诛，至今
有纪者，犹无明天子也。古者诸侯必有会聚之事，相
朝聘之道，号辞必称先君以相接。然则齐纪无说焉，
不可以并立乎天下。”

〈注〉《无悦》，无悦，怿也。

故将去纪侯者，不得不去纪也。有明天子，则襄公得
为若行乎？曰：“不得也。不得，则襄公曷为为之？”上无天
子，下无方伯，缘恩心者可也。

〈注〉疾，痛也。

《春秋》：“冬，公及齐人狩于禚。”〈公谷作郜〉

《公羊传》：“公曷为与微者狩齐侯也。齐侯则其称人何？
讳与仇者之狩也。前此者有事矣，后此者有事矣，则
曷为独于此焉讥？于仇者？将壹讥而已。故择其重者
而讥焉，莫重乎其与仇狩也。于仇者，则曷为将壹讥
而已？仇者无时焉，可与通，通则为大讥，不可胜讥，故
将壹讥而已。”其馀从同同。

《穀梁传》：“齐人者，齐侯也。其曰人何也？卑公之敌，所以
卑公也。何为卑公也？不复仇而怨不释，刺释怨也。”
胡传：“父母之仇，不共戴天。今庄公与齐侯不与共戴
天，则无时焉可通也。而与之狩，是忘亲释怨，非人子
矣。夫狩一为干豆，其事上主乎宗庙，以为有人心者，
宜于此焉变矣。故齐侯称人，而鲁公书及，以著其罪。”